**KËRKESË PËR SHPREHJE TË INTERESIT**

Ministria e Bujqësisë, Pylltarisë dhe Zhvillimit Rural në Kosovë

Titulli i projektit: **Projekti për bujqësi dhe zhvillim rural (**KARDP)

IDA, Kredi Nr. 60170 XK

**Shërbime konsulence për rishikimin e dokumentit të projektimit dhe tenderimit për rehabilitimin dhe modernizimin e sistemit te ujitjes Radoniqi - Dukagjini**

**KARP-CS-60**

1. **Përshkrimi i projektit**

Projekti për Bujqësi dhe Zhvillim Rural (ARDP) zbatohet me Marrëveshjen e Financimit Shtesë ndërmjet Republikës së Kosovës dhe Shoqatës Ndërkombëtare për Zhvillim (Numri i Kreditit 6017-XK). Objektivi zhvillimor i projektit është përmirësimi i produktivitetit dhe qasjes në tregje nga përfituesit e projektit në nënsektorët e hortikulturës dhe blegtorisë në Kosovë dhe forcimi i kapaciteteve institucionale të Ministrisë së Bujqësisë, Pylltarisë dhe Zhvillimit Rural. ARDP ofroi mbështetje për sektorin e ujitjes me qëllim përmirësimin e planifikimit të ardhshëm për investime në këtë sektor dhe rehabilitimin e infrastrukturës për ofrimin e shërbimeve më të mira për fermerët dhe menaxhimin e qëndrueshëm të burimeve natyrore dhe kapitalit njerëzor.

Në vitin 2018, ARDP ka kryer një studim të fizibilitetit për rehabilitimin e Skemës së Ujitjes Radoniqi-Dukagjini (RDIS) duke përfshirë i) *Përgatitja e projektit konceptual, përgatitja e një projekti paraprak dhe e një studimi paraprak inxhinierik për përmirësime selektive në skemë, ii) Analiza e kostos/përfitimit të investimeve më të mëdha të propozuara vetëm brenda skemës, iii) Përgatitja e dokumenteve teknike dhe dokumente të tenderimit dhe iv) Përgatitja e Vlerësimeve Inxhinierike Konfidenciale*. RDIS menaxhohet nga Kompania e Ujitjes Radoniqi-Dukagjini dhe pavarësisht sfidave me të cilat përballet sektori, kjo është skema me performancën më të mirë në vend dhe siguron pjesën më të madhe të sipërfaqes së ujitur aktualisht dhe pjesën më të madhe të rritjes së prodhimit të kulturave bimore me vlerë të lartë. Karakteristikat kryesore të skemës janë një sistem ujitjeje shumë të dendur nën presion që aktualisht shërben rreth 8500 hektarë nëpërmjet ujitjes me spërkatës nga një digë magazinimi me shumë qëllime. Skema është unike për shkak të spërkatësve të saj të montuar në rrëshqitëse, që furnizohen përmes gypave fleksibël. Kjo pajisje ka dëshmuar të jetë e përshtatshme dhe e përshtatur për fermat e vogla dhe të fragmentuara (fermat e 1-1.5 ha të ndara mbi 4-5 parcela). Një sistem i tillë ndihmon në sigurimin dhe përmbushjen e plotë të furnizimit me ujë sipas kërkesës në nivel ferme, kështu që 41 duke përfshirë këtu një nivel shumë të lartë të ofrimit të shërbimit të ujitjes (që është shumë i rrallë) dhe lejon menaxhimin e lehtë të fermerëve.

ARDP mbështeti rehabilitimin e RDIS nga gushti 2020 deri në korrik 2022 me investime të fokusuara në përmirësimin dhe modernizimin e shërbimeve të ujitjes, uljen e humbjeve të ujit dhe kostot e prodhimit dhe rritjen e sipërfaqes së ujitur. Mbështetje e mëtejshme pritet të ofrohet nga granti IPA i BE-së për të përmirësuar infrastrukturën e ujitjes duke investuar në dy nën-sisteme të tjera ekzistuese, modernizimin e sistemit dhe zbatimin e masave të asistencës teknike që synojnë ndërtimin e kapaciteteve institucionale për të përmirësuar qeverisjen e sistemit si dhe ndarjen e njohurive për tipologjitë e ujitjes për fermerët.

Për të vazhduar me punimet e përzgjedhura rehabilituese në RDIS për të bërë përmirësimet teknike dhe modernizimin e sistemit për të përmirësuar performancën dhe efikasitetin e shërbimeve, MBPZHR kërkon një ofrues shërbimi (Konsulent) për të shqyrtuar Dokumentet Teknike të Tenderit të cilat përbëhet si në vijim:

− Dizajn dhe vizatime të detajuara,

− Tabela e sasive, Parasasia dhe vlerësimi i kostos

− Specifikimet teknike duke përfshirë standardet dhe normat e ndërtimit sipas të cilave do të zbatohen punimet e ndërtimit

− Kriteret e Kualifikimit të Ofertuesit.

**2. Objektivat e projektit**

Objektivi i detyrës është rishikimi i projektit ekzistues inxhinierik dhe dokumentet e tenderit për rehabilitimin dhe modernizimin e sistemit të ujitjes Radoniqi - Dukagjin (RDIS) i cili duhet t'u mundësojë kontraktorëve të përgatisin një ofertë realiste, të arrijnë cilësi të mirë të punimeve dhe të ofrojnë MBPZHR dhe Kompania Rajonale e Ujitjes Radoniqi-Dukagjin (RDIS) (në tekstin e mëtejmë “Klienti”) me një mjet për sigurimin e cilësisë dhe menaxhimin e kontratave. Shërbimet sipas kësaj detyre përfshijnë rishikimin e raportit të studimit të fizibilitetit, dizajne të detajuara inxhinierike, vizatime dhe parallogaritje (BoQ) për të gjithë skemën e ujitjes. Rishikimi do të konfirmojë që dizajni i detajuar plotëson objektivat e përcaktuara më parë nga Klienti, prandaj, një rishikim i kujdesshëm i dokumenteve teknike ekzistuese dhe rillogaritje/ridizajnim është i nevojshëm. Konsulenti gjithashtu pritet të hartojë TeR-të për mbikëqyrjen e punëve që pritet të kryhen për të përmirësuar sistemin ekzistues Radoniqi-Dukagjin

Konsulenti do të kryejë procesin e rishikimit në bashkëpunim me Klientin duke zhvilluar diskutime me ekipin e RDIC dhe duke kryer vizita në terren.

**3. Situata aktuale**

Kompania Rajonale e Ujitjes Radoniqi–Dukagjin menaxhon dy skema të veçanta: Radoniqi dhe Dukagjini. Ndonëse kompania ka një bord dhe sektor teknik të unifikuar, kalimi drejt një strukture të unifikuar nuk ka përfunduar dhe të dy skemat menaxhohen në njësi pune. Kompania ka infrastrukturat e veta dhe departamentet e saj të mirëmbajtjes. Vetë skema e Radoniqi në vetvete ka një sipërfaqe prej 8,600 hektarësh, nga të cilat 4,579 hektarë ujiten çdo vit. Uji rrjedh nga liqeni i Radoniqit dhe transferohet përmes kanaleve dhe pellgjeve rregulluese në rrjetin dytësor dhe terciar (që shtrihet mbi 1200 km), i cili tubohet me presion të gravitetit (përveç disa zonave që kërkojnë pompim). Kapaciteti i përgjithshëm i rezervuarit të Radoniqit është rreth 120 M m3. Skema e Dukagjinit përbëhet nga dy nënsisteme, sistemi “R” (sistemi pjesërisht modern i ujitjes) me sipërfaqe prej 3500 hektarësh dhe “D” (sistemi tradicional i ujitjes) me një sipërfaqe prej 1500 hektarësh. Urbanizimi i parregulluar është një sfidë në këtë zonë të ujitjes. Të dy nënsistemet e nxjerrin ujin nga lumi i Prizrenit me struktura marrëse.

Përmes Projektit për Bujqësi dhe Zhvillimin Rural (ARDP), janë ndërmarrë investime rehabilituese në RDIS duke përmirësuar infrastrukturën e skemës së ujitjes për menaxhim efikas të ujit dhe duke mbështetur sistemin e vendimmarrjes së menaxhmentit. Sipas Studimit të Fizibilitetit dhe dizajnit për rehabilitimin dhe modernizimin e sistemit të ujitjes Radoniqi - Dukagjin, ka ende kërkesë për vazhdimin dhe përfundimin e punimeve rehabilituese në mënyrë që sistemi të jetë i qëndrueshëm ekonomikisht, financiarisht dhe mjedisor. Ndërkohë që punimet rehabilituese të ndërmarra deri në korrik 2022 kanë përmirësuar infrastrukturën fizike në gjashtë nënsistemet e ujitjes të sistemit duke siguruar menaxhimin e rrjedhës së ujit dhe parandalimin e rrjedhjeve, investimet e ardhshme do të fokusohen në modernizimin e skemës duke lehtësuar matjen efikase të ujit të përdorur për ujitje dhe rehabilitimin e tre nënsistemeve të tjera të ujitjes të cilat janë dëmtuar dhe nuk kanë funksionuar për tre dekada.

**4. Objektivi dhe fushëveprimi i punës**

Objektivi specifik i detyrës është të rishikojë projektin ekzistues inxhinierik dhe vlerësimet e kostos për të konfirmuar që dizajni i detajuar plotëson objektivat e vendosura më parë nga Klienti me qëllim që të sigurohet që vlerësimet janë realiste dhe të sakta të detyrës. Studimi i fizibilitetit për RDIS është kryer në vitin 2018 dhe janë përgatitur projekte të detajuara inxhinierike dhe BoQ për 9 nënsisteme ujitjeje, ndërsa punimet rehabilituese janë kryer në 6 nënsisteme, kanalin kryesor dhe strukturat e tij deri në korrik 2022. Shërbimet sipas kësaj detyre përfshin detyrat e mëposhtme të përshkruara në detaje si në vijim;

1. Vlerësimi i përgjithshëm
	1. Moduli hidro dhe aftësia ujitëse
	2. Zgjidhje teknike dhe verifikimi i zonave komanduese
	3. Përshtatja me kushtet aktuale të zhvillimit urban
2. Vlerësimi Teknik i Detajuar

3. Rishikimi i Raportit të Studimit të Fizibilitetit dhe Raportit të Vlerësimit Mjedisor dhe Social;

4. Rishikimi i BoQ-ve për ndërtimin e pusetave dhe vendosja e 165 matësve të rrjedhjes për të gjithë skemën e ujitjes dhe Strukturën e Re rregulluese në kanalin kryesor;

5. Rishikimi i projektit të detajuar dhe BoQ-ve për tre nënsistemet e ujitjes (Qerim, Janosh dhe Sektori D) dhe dy stacione pompimi (Janosh dhe Qerim) që do t'i nënshtrohen procesit të rehabilitimit;

6. Rishikimi i dizajnit të detajuar dhe BoQ për furnizimin me energji elektrike, instalimin elektrik dhe automatizimin;

7. Rishikimi i Specifikimeve Teknike të kompletuara, përfshirë Standardet dhe Normat e Ndërtimit;

8. Kontroll në vend të topografisë përmes kontrollit të rastësishëm të nivelit të terrenit;

9. Kompletimi i projektimit të detajuar dhe specifikimin teknik sipas nevojës.

1. Termat e referencës për mbikëqyrjen e projektit
2. Përgatitja e ToR-së së mbikëqyrjes për pjesën e mbetur të punimeve rehabilituese

**5. Kohëzgjatja e Zbatimit**

Orari i punës dhe piketat kryesore do të koordinohen me MBPZHR dhe Kompaninë Rajonale të Ujitjes Radoniqi-Dukagjini.

Niveli kumulativ i përpjekjeve për të gjithë ekipin për këtë detyrë është 127 ditë pune.

**6. Produktet e dorëzueshme**

Konsulenti do të përgatisë dhe dorëzojë te Klienti si në vijim:

Versioni elektronik i dokumenteve që do të dorëzohet në CD në Word, AutoCAD dhe Excel.

**7. Eksperiencë e kërkuar dhe ekip konsulence**

Konsulenti duhet të ofrojë dëshmi të dokumentuara që në gjashtë vitet e fundit kanë projektuar dhe mbikëqyrur të paktën dy projekte të ngjashme në kohëzgjatje dhe kompleksitet dhe kanë përvojë në modernizimin e skemave duke përfshirë SCADA.

I gjithë personeli kryesor duhet të ketë përvojë profesionale përkatëse në projektimin ose ndërtimin e strukturave të ujitjes ose furnizimit me ujë të kanaleve nën presion dhe të hapur. Ekipi i konsulencës duhet të punësojë stafin kryesor të mëposhtëm për të marrë pjesë në rishikimin e projekteve të sistemit të ujitjes në zonat e sugjeruara nën/projekt, me këto kualifikime minimale:

Ekspertët kyç

* Udhëheqës i ekipit, minimumi MSc. në inxhinieri ujitje, inxhinieri civile ose të ngjashme, (inxhinier hidraulik ose i ujitjes), me përvojë të gjerë në menaxhim (minimumi 10 vjet) në projektet e projektimit të ujitjes ose të ujit me presion. Aftësitë e demonstruara në planifikimin dhe menaxhimin e projektit, si dhe përvojën teknike dhe kuptimin e fituar përmes një karriere në zhvillimin e Inxhinierisë & Dizajn, konsiderohen si një avantazh.
* Inxhinieri i projektit, MSc. në inxhinieri të ujitjes ose të ngjashme me përvojë në projektim, projektim të sistemeve të ujitjes ose furnizimit me ujë dhe llogaritjeve hidraulike me përvojë minimale 5 vjet;
* Inxhinier elektro-mekanik, MSc. në Inxhinieri Elektrike – Energjetike, i specializuar në energjetikë, me përvojë në fushën e ujitjes apo sistemeve të ujit nën presion, SCADA. Kërkohet të paktën 10 vjet përvojë e dëshmuar në punën përkatëse profesionale;
* Specialist për Mjedis dhe Çështje Sociale me minimumi 5 vite përvojë të dëshmuar në punët përkatëse profesionale

Ekspertët jo kyç:

Konsulenca duhet të përfshijë gjithashtu në ekip ekspertë jo kyç në fushën e mëposhtme të ekspertizës

1. Inxhinier vlerësimi, MSc në inxhinieri civile-gjeodezi me përvojë vlerësimi së paku 3 vjeçare në zhvillimin e hartave dhe grafikëve, duke përdorur softuerin GIS dhe pajisjet përkatëse;

2. Inxhinier i projektimit hidraulik, inxhinier MSc në shkencat hidroteknike me përvojë së paku 3 vjeçare në analizat dhe projektimet hidraulike;

3. Inxhinier elektrik, MSc Inxhinier Elektrik me përvojë së paku 3 vjeçare në fushën e sistemeve të ujit nën presion

4. Teknik automatizimi, me diplomë të shkollës së mesme, ose diplomë të shkollës së lartë për teknologji automatizimi dhe aftësi elektrike. Të ketë përvojë në instalimin, funksionimin dhe mirëmbajtjen e sistemeve kompjuterike dhe SCADA të përdorura në sektorë të ndryshëm.

Njohuri e plotë në bisedë profesionale në anglisht, leximin dhe shkrimin e raporteve kërkohet nga i gjithë stafi kryesor.

Konsulentët e interesuar duhet të japin informacion në aplikimin e tyre që tregon se ata kanë kualifikimet e kërkuara dhe përvojën përkatëse për të kryer Shërbimet. CV-të e stafit kyç (përfshirë përvojën e tyre kualifikuese) nuk do të merren parasysh për vlerësimin e aplikimit të firmës; megjithatë, firma e renditur a para do t'i kërkohet të përmbushë kërkesat kryesore të kualifikimit/eksperiencës së stafit të mësipërm gjatë negociatave të kontratës.

Kriteret e vlerësimit për listën e ngushtë janë.

|  |  |
| --- | --- |
| **Kriteret/Nënkriteret** | **Pikët maksimale** |
| **Firma konsulente - Përvojë specifike:** Eksperiencë e demonstruar me zbatimin e detyrave të ngjashme, në 6 vitet e fundit në dizajn në ujitje dhe sektorin e ujitjes | **30 pikë** |
| Përvojë relevante e dëshmuar me të paktën 2 detyra në 6 vitet e fundit në menaxhimin e burimeve ujore, analizat e llogaritjeve hidrologjike dhe hidraulike si dhe në sistemin elektrik dhe automatizimi/SCADA | **70 pikë** |
| **TOTALI I PIKËVE:** | 1. **Pikët**
 |

Vëmendja e Konsulentëve të interesuar tërhiqet në paragrafin 1.9 të Udhëzuesit të Bankës Botërore: [*Udhëzuesi: Përzgjedhja dhe punësimi i konsulentëve [nën Kreditë e IBRD dhe Kreditë dhe Grantet IDA] nga Huamarrësit e Bankës Botërore*](http://www.worldbank.org/html/opr/consult/contents.html) të datës janar 2011 rishikuar korrik 2014 (“Udhëzimet e konsulentëve”), duke përcaktuar politikën e Bankës Botërore për konfliktin e interesit.

Konsulentët mund të asociohen me firma të tjera në formë të ndërmarrjes së përbashkët ose nën-konsultimeve për të rritur kualifikimet e tyre.

Një Konsulent do të zgjidhet në përputhje me metodën e Kualifikimeve të Konsulentëve (CQ) të përcaktuara në Udhëzimet e Konsulentëve të lartpërmendur dhe duke ndjekur kriteret e vlerësimit të lartpërmendura.

Informacione të mëtejshme mund të merren në adresën e mëposhtme gjatë orarit të punës, pra nga ora 08:00 deri në orën 16:00. Shprehjet e interesit duhet të dorëzohen me shkrim në adresën e mëposhtme (personalisht, me postë, ose me e-mail) **deri më 19 shtator 2022 deri në ora 10:00.**

**Projekti për bujqësi dhe zhvillim rural (ARDP)**

Njësia për implementimin e projektit PIU

Rruga Nëna Terezë Nr. 61, Kati 3 nr. 5, 10 000 Prishtinë, Kosovë

E-mail: ardp.procurement@gmail.com